deildegast
Store norske leksikon,Historie,Kulturhistorie,Folketro,Vesener i folketroen
Deildegast var i norsk folketru ein gjengangar etter ein mann som i levande live hadde flytta eller fjerna grensesteinar mellom eigedomar. Å endre eigedomsgrenser blei rekna som eit alvorleg brotsverk.
Straffa for brotsverket var at den skuldige ikkje fekk fred i grava. Etter døden måtte tjuven prøve å gjere det godt att ved å lyfte steinen tilbake på rett plass. Tradisjonen fortel at folk kunne høyre latter og skratt medan deildegasten arbeidde med steinen, etterfølgt av fryktelege skrik når steinen glapp mellom henda hass. Det einaste håpet om fred etter døden var at nokon hjelpte han med å setje steinen på plass att. Fekk han inga hjelp, blei han verande attergangar heilt til dommedag.Segner om deildegasten er mest vanleg i dei gamle sjølveigarområda, Agder og Telemark. Les meir i Store norske leksikon folketru gjengangar spøkelse Eksterne lenker Norsk folkeminnesamling, UiO: Segner om deildegasten Litteratur Hodne, Ørnulf (1995): Vetter og skrømt i norsk folketro. Oslo: Cappelen. Les hos Nasjonalbiblioteket  Hodne, Ørnulf (2011): Mystikk og magi i norsk folketro. Oslo: Cappelen Damm